คิดหาคำตอบกลับ ตอบกลับข้อความและจดหมาย
พวกเขาเข้าใจว่าคุณอยู่ในช่วงเวลาที่สะเทือนใจและเจ็บปวด เวลาที่มีคนมาบอกคุณว่า “เสียใจกับการสูญเสียครั้งนี้ด้วยนะ” เขาแค่อยากให้คุณรู้ว่าเขาเป็นกำลังใจให้คุณ และไม่ได้หวังว่าจะคุยอะไรมากไปกว่านี้ แค่ตอบเขากลับไปว่า “ขอบคุณ” ก็เพียงพอ  คุณสามารถตอบกลับไปว่า “ฉันซาบซึ้งจริงๆ” หรือ “ขอบคุณสำหรับน้ำใจนะ” ได้เช่นกัน ถ้าเขาก็รู้จักกับผู้เสียชีวิตและกำลังเศร้าเหมือนคุณ คุณอาจแสดงความเข้าอกเข้าใจได้ด้วยการบอกว่า “คงจะเป็นช่วงเวลาที่ยากลำบากสำหรับคุณเหมือนกันสินะ” ถ้าเป็นการตอบข้อความออนไลน์หรือเขียนการ์ดแล้วล่ะก็ ไม่จำเป็นต้องยาวมากก็ได้ แค่ขอบคุณสำหรับกำลังใจและความเห็นอกเห็นใจของพวกเขา หรืออาจพูดถึงรายละเอียดเล็กๆ น้อยๆ เช่น เกี่ยวกับดอกไม้ที่พวกเขาส่งมาหรือเรื่องที่พวกเขามาร่วมงานศพ  นี่คือตัวอย่างข้อความขอบคุณ: “ขอบคุณที่เห็นอกเห็นใจกันในช่วงเวลาที่ยากลำบากของครอบครัวเรา และขอบคุณจริงๆ สำหรับดอกไม้สวยๆ ที่คุณส่งมาให้ ความรักและกำลังใจจากคุณมีความหมายสำหรับฉันมากเลย” ถ้าคุณตอบกลับด้วยจดหมาย ให้เลือกคำลงท้ายจดหมายจากความสัมพันธ์ของคุณกับผู้ที่คุณเขียนถึง ถ้าเป็นครอบครัวหรือเพื่อนคนสนิท อาจเขียนลงท้ายได้ว่า “รัก” หรือ “ด้วยรัก” ถ้าเป็นคนที่คุณไม่ได้รู้จักกันดี อย่างเพื่อนหรือเพื่อนที่ทำงานของผู้เสียชีวิต อาจเขียนลงท้ายได้ว่า “ขอเเสดงความนับถือ” หรือ “ด้วยความเคารพ” บางคนอาจตอบกลับข้อความแสดงความเสียใจภายในไม่กี่สัปดาห์เพื่อช่วยให้พวกเขาก้าวผ่านความเศร้าไปได้ไวขึ้น แต่ถ้าคุณยังไม่พร้อมที่จะตอบกลับ ก็ให้เวลาให้ตัวเองได้เสียใจไปเถอะ หลังจากผ่านไป 2-3 เดือนแล้วจึงลองตอบกลับบ้าง ถ้ามันยังลำบากใจอยู่ อาจจะลองขอให้เพื่อนช่วยคุณก็ได้ คุณอาจจะได้รับการ์ดและข้อความแสดงความเสียใจในทุกรูปแบบ ถ้าได้รับจดหมายที่เขียนด้วยมืออย่างจริงใจแล้วล่ะก็ ให้หาเวลาสักนิดเพื่อเขียนข้อความตอบกลับด้วยมือ  ถ้าคุณได้รับการ์ดที่มีข้อความแสดงความเสียใจสำเร็จรูปทั่วไป และมีเพียงลายเซ็นชื่อของผู้ส่ง คุณไม่ต้องตอบกลับก็ได้ ถ้าคุณไม่สามารถเขียนตอบกลับทีละคนได้ ให้ใช้การ์ดแสดงความขอบคุณที่สถานประกอบพิธีศพมักจะเตรียมไว้ให้แทน ส่วนมากการ์ดเหล่านี้จะมีข้อความขอบคุณสำหรับความอาลัยและความเห็นอกเห็นใจ ถ้าคุณอยากจะส่งจดหมายที่ยาวกว่าข้อความเรียบๆ ในการ์ดให้ในภายหลัง ให้ใส่ข้อความบอกไว้ในการ์ดว่าจะเขียนจดหมายส่วนตัวตอบกลับเมื่อคุณสามารถ มีผู้จัดงานศพหลายเจ้าที่มีการประกาศข่าวมรณกรรมออนไลน์ โดยผู้คนสามารถเข้าไปโพสต์ความเห็นสาธารณะเพื่อแสดงความเสียใจได้ คุณสามารถตอบกลับทุกข้อความด้วยตัวเองบนเว็บไซต์ของผู้จัดงานศพ เพื่อขอบคุณทุกๆ คนสำหรับความเห็นอกเห็นใจและกำลังใจ นี่คือตัวอย่างข้อความที่คุณสามารถตอบกลับได้: “ขอบคุณทุกๆ คนที่แสดงความเสียใจและอธิษฐานร่วมกัน พวกเราซาบซึ้งที่ได้รับกำลังใจในช่วงเวลาที่ยากลำบากนี้จริงๆ” การแสดงความเสียใจผ่านช่องทางออนไลน์เป็นเรื่องที่พบได้บ่อยขึ้นในปัจจุบัน ถ้าคุณได้รับข้อความหรือความคิดเห็นบนเว็บไซต์อย่างเช่น Facebook คุณสามารถโพสต์ข้อความเพื่อขอบคุณสำหรับกำลังใจจากผู้ที่หวังดีได้ ถ้าเพื่อนใน Facebook โพสต์แสดงความเสียใจแล้วยังส่งการ์ดหรือโทรศัพท์มาหา ให้หาเวลาเพื่อเขียนการ์ดขอบคุณตอบกลับด้วยตนเอง คนอาจจะคิดว่าการส่งอีเมลนั้นดูไม่ใช่การตอบกลับแบบส่วนตัว แต่ถ้าเพื่อนหรือคนที่คุณรักได้แสดงความเสียใจผ่านอีเมลมา และนั่นเป็นวิธีปกติที่คุณติดต่อกันแล้วล่ะก็ มันก็โอเคที่จะตอบกลับไปด้วยอีเมล ถ้าคนที่ส่งอีเมลมาได้มาร่วมงานศพหรือส่งจดหมายที่เขียนด้วยมือมาด้วย ให้โทรศัพท์ไปหาหรือตอบกลับด้วยจดหมายเช่นกัน
ตอบกลับการแสดงความเสียใจเมื่อคุยกันต่อหน้า ด้วยคำว่า “ขอบคุณ” อย่างจริงใจ. เขียนข้อความเรียบๆ แต่จริงใจถึงผู้ที่ส่งการ์ดหรือของขวัญมาให้. รอให้พร้อมก่อนแล้วค่อยตอบกลับข้อความ. ส่งข้อความหรือการ์ดที่เขียนด้วยมือตอบกลับไปให้คนที่เคยเขียนส่งมาให้คุณ. ตอบกลับด้วยการ์ดที่ผู้จัดงานศพได้เตรียมไว้เพื่อความสะดวก. ตอบกลับผู้ที่โพสต์ข้อความบนเว็บไซต์ของงานศพ. โพสต์ลงบนโซเชียลมีเดียเพื่อขอบคุณผู้ที่แสดงความเสียใจผ่านข้อความออนไลน์. ถ้าปกติติดต่อกันผ่านอีเมล ให้ขอบคุณผ่านอีเมล.
https://www.wikihow.com/Respond-to-Condolences https://www.wikihow.com/Respond-to-Condolences
Figuring out What to Say Replyling to Letters and Messages